laion/Wikipedia-Exotic huggingface dataset:
גבריאל חסון

גבריאל חסון (נולד ב-12 ביוני 1965) הוא מוזיקאי ומפיק מוזיקלי ישראלי, חוזר בתשובה וחסיד ברסלב. מחלוצי המוזיקה היהודית המקורית. חסון נולד וגדל בבאר שבע למשפחה חילונית. הוא למד במשך כעשר שנים נגינה על גיטרה ופיתוח קול בקונסרבטוריון העירוני באר שבע. בגיל 16 עבר לתל אביב וניגן באופן מקצועי ואף ליווה את יהונתן גפן בערבי שירה במועדון "צוותא". למד בבית הספר למוזיקה "רימון" ושם התחבר לאביב גפן. בגיל 25 נסע לטייל בארגנטינה, ונשאר במנדוסה במשך שנתיים כיוון שהתאהב במקומית. מקומי עשיר מימן לו הפקת אלבום שיצא בהפצת "סוני מיוזיק" בשתי גרסאות - אנגלית ועברית, כשהגרסה העברית הצליחה יותר. בהקלטת הדיסק השתתף הסאונדמן הרנן רוחאס, שעבד עם להקת פליטווד מק. למרות ההצלחה וההופעות הרבות החליט לחזור לארץ, חברתו התגיירה והוא נישא לה. גר בתחילה בעתניאל, לאחר מכן בנתיבות, ביתר עילית ובאר שבע וכיום הוא מתגורר בעתניאל. בין השאר, הפיק מוזיקלית את האלבומים "טוב כמו עכשיו" ו"עולה מן הים" של סיני תור, את האלבום "אנסמבל עתניאל" של ישיבת ההסדר עתניאל, את האלבום "כנגן המנגן" של ירמיהו, ואת האלבום "אגרת" של הרב יהושע אנגלמן. אתר האינטרנט הרשמי של גבריאל חסון גבריאל חסון, באתר "אידיבי", מאגר הידע העברי לקולנוע ישראלי ועולמי גבריאל חסון, באתר שירונט גבריאל חסון, במאגר הידע העברי לקולנוע ישראלי ועולמי "אידיבי" שי להב, המלח גבריאל (אורכב 01.05.2007 בארכיון Wayback Machine), באתר "nrg מעריב", 5 ביולי 2002 טל גורדון, איפה המתיסיהואים שלנו?, ראיון באתר "הבמה", 7 ביוני 2006 גבי חסון - אלבום חדש, באתר ערוץ 7, 17 בינואר 2008 אלעד דויטש, מי גאון של אמא?, באתר nrg‏, 23 במרץ 2008 יואב פרידמן, סינגל ראשון לגבריאל חסון מהאלבום שבדרך, באתר ynet, 14 בינואר 2008 מרים הופמן, מוסיקת רוק בשירות הבריאה, באתר ערוץ 7, 24 ביולי 2008 עדי (דוד) אהרון, רוקיסט נשמה, באתר "ברסלב ישראל" מערכת וואלה!‏, האזינו לסינגל החדש של גבריאל חסון, באתר וואלה, 31 באוגוסט 2014 קובי סלע, גבריאל חסון בשיר הנושא: טובל ושוכח, באתר ערוץ 7, 25 במרץ 2015 נתנאל לייפר, ‏גבריאל חסון האיש של הרוק היהודי המקורי - טובל ושוכח, באתר כיפה, 29 ביוני 2015
אמות (מיתולוגיה)

אמות היא מפלצת מהמיתולוגיה המצרית. פירוש שמה הוא "זוללת המתים". (אמות במצרית: עמ=לבלוע, מות=מוות, מילולית: "הבולע את המתים" [דרוש מקור][מפני ש...]) אמות היא הכלאה בין תנין, אריה והיפופוטם - שלושת בעלי החיים "אוכלי האדם" הגדולים ביותר שהיו ידועים למצרים הקדמונים. תפקידה היה לאכול את אלה שנשפטו על מעשיהם הרעים וקיבלו גזר דין מוות. מדיה וקבצים בנושא אמות בוויקישיתוף ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
שייח' סעד

שייח' סעד היא אחת משבע שכונות המשנה של ג'בל מוכאבר בדרום מזרח ירושלים. לפי הלשכה הפלסטינית המרכזית לסטטיסטיקה בשכונה חיים 2,278 תושבים נכון ל-2017. על פי רשויות מדינת ישראל, בשכונה מתגוררים כ-1,500 נפשות, כמעט מחציתם נושאי תעודות זהות כחולות, תושבי קבע בישראל. השכונה נבדלת משאר שכונות-המשנה של ירושלים בכך ששטחה לא סופח לעיר לאחר מלחמת ששת הימים. בעת בניית גדר ההפרדה הושארה שייח' סעד בצד המזרחי של הגדר מחוץ לשטח הישראלי. לשם הסדרת הכניסה של תושבי השכונה לירושלים נקבעו הסדרים, שהיו מושא למאבקים ציבוריים ומשפטיים. בנוסף לבתי מגורים, יש בשכונה רק חנות מזון אחת, בית ספר יסודי וכן מרפאה בסיסית ביותר אליה מגיע רופא פעמיים בשבוע למשך שעתיים בכל פעם. לשאר צורכיהם מתבססים תושבי השכונה על השירותים בשכונות האם ג'בל מוכאבר. עם התפתחות שכונת ג'בל מוכבר במהלך השנים שלאחר הכללתה בירושלים המאוחדת התפתחה גם שייח' סעד, וכמחצית מתושביה הם תושבי קבע בישראל ונושאים תעודות זהות כחולות. אף על פי ששייח' סעד לא סופחה לירושלים, נהגה עיריית ירושלים לגבות מתושביה ארנונה ובתמורה, לספק שירותי מים, חשמל, חינוך, בריאות ועבודה לתושבי השכונה, ללא קשר לשאלה אם הם בעלי תעודות זהות כחולות או כתומות. בשנת 1993 במהלך האינתיפאדה, הוטל סגר כללי על שטחי ירושלים ולראשונה נאסר על תושבי שייח' סעד להיכנס לג'בל מוכאבר. עתירה לבג"ץ שהגישו תושבי השכונה בעלי תעודות הזהות הכתומות והירוקות הביאה למתן היתרי כניסה קבועים בעבורם לירושלים. באוגוסט 2003 הוצא על ידי משרד הביטחון צו תפיסה לצורך הקמת קטע של גדר ההפרדה שיפריד בין השכונה לבין שטחה של ירושלים. כן פעלה המדינה לסלילת כביש שיחבר את שייח' סעד לסוואחרה המזרחית, בכוונה לכוון את החיבור בין שייח' סעד לג'בל מוכאבר דרך סוואחרה המזרחית. באפריל 2004 הגישו תושבי השכונה ערעור על תוואי גדר ההפרדה ובעקבות זאת הופסקו העבודות ובמרץ 2006 קבלה הוועדה את הערעור והורתה למדינה שלא להפריד את שכונת שייח' סעד מירושלים. על ההחלטה הגישה המדינה עתירה לבג"ץ. כן הקימה המדינה גדר זמנית, עם שער זמני הפתוח 24 שעות ביממה, שחצצה בין שייח' סעד לבין ירושלים. בעקבות פיגוע ירי כלפי חיילי משמר הגבול במחסום, בו נפצעו שני שוטרים ונהרג תושב השכונה, הוגברו אמצעי האבטחה במחסום. במרץ 2010 ביטל בג"ץ את החלטת ועדת הערעור והתיר למדינה להקים את גדר ההפרדה בין שייח' סעד לירושלים, תוך דרישה לכך שיתקיים שער הפתוח 24 שעות ביממה בין שייח' סעד לג'בל מוכאבר. נכון ל-2010 שייח' סעד מנותקת משאר העיר ומג'בל מוכבר במחסום, שלטענת התושבים סגור תמידית, בניגוד להחלטת בג"ץ בעניין. נכון לנובמבר 2019 המחסום פתוח להולכי רגל מחזיקי היתרים בלבד, והעברת סחורה אסורה. אהוד תגרי ויהודית אופנהיימר, עקורים בעירם: מדיניות ישראל במזרח ירושלים והשפעתה על השכונות הפלסטיניות הירושלמיות שמעבר לגדר ההפרדה, באתר האינטרנט של עמותת "עיר עמים", יוני 2015 מפקד אוכלוסין 2017, באתר של הלשכה הפלסטינית המרכזית לסטטיסטיקה על פי על סף התהום, בצלם, פברואר 2004, בשכונה כ-2000 תושבים בג"ץ 7337/05 מחמד נאיף שקיר ו-28 אחרים נ' המפקד הצבאי באיזור יהודה ושומרון, סעיף 1 למעט כ-20 בתים בצפון השכונה הנכללים בשטחה של ירושלים, ראו דו"ח בצלם על פי טענות התושבים המצוטטים בבג"ץ 7337/05 מחמד נאיף שקיר ו-28 אחרים נ' המפקד הצבאי באיזור יהודה ושומרון בג"ץ 7337/05 מחמד נאיף שקיר ו-28 אחרים נ' המפקד הצבאי באיזור יהודה ושומרון עמוס הראל ואבי יששכרוף, הרמזור תמיד אדום: מצור הוטל על כפר במזרח ירושלים, באתר הארץ, 24 במאי 2010 מחסום שיח' סאעד באתר מחסום ווטש
המוח המוארך

המוח המוארך (TA: Medulla oblongata) הוא אזור במוח המהווה את חלקו התחתון של גזע המוח. הוא ממוקם בקצה העליון של חוט השדרה ומתחת לגשר.. גרעינים של תאי עצב במוח המוארך שולטים על תפקודים אוטונומיים בסיסיים של הגוף, בהם נשימה, פעולת הלב, לחץ הדם ורפלקסים של בליעה והקאה. משום שתהליכים אלו חיוניים לקיום החיים, פגיעה במוח המוארך עלולה לגרום למוות.. המוח המוארך משמש כחוליה מקשרת בין המוח לחוט השדרה, שדרכה עוברות מסילות עולות המעבירות למוח מידע חושי ממערכת המגע ומהאיברים הפנימיים, ומסילות יורדות של המערכת המוטורית שמעבירות פקודות לשרירים. כשסיבי המסלול המוטורי הקורטיקו-ספינאלי יורדים ממספר כיוונים בקפסולה הפנימית ומתכנסים במוח המאורך, הם יוצרים מבנים הדומים מעט לפירמידות הפוכות. מכאן שמו הנוסף של מסלול זה: המסלול הפירמידלי. חלק מסיבי עצב, המטפסים מן הגוף או יורדים מן המוח, מצטלבים באזור המוח המוארך ועוברים לצד השני של הגוף. לדוגמה, סיבי העצב המעבירים מידע חישתי של מגע עדין, מנח הגוף (פרופריוספציה) ורטט מצטלבים במדולה, וסיבי העצב המעבירים פקודות לשרירים מצטלבים בצֹמֶת הַפִּירָמִידוֹת. כתוצאה מכך, הצד הימני של הגוף קשור לצד השמאלי של המוח ואילו צדו השמאלי של הגוף קשור לצדו הימני של המוח.. התצורה הרשתית, אשר מתחילה במוח האמצעי ועוברת דרך הפונס מסתיימת במוח המוארך.. מדיה וקבצים בנושא המוח המוארך בוויקישיתוף science/medulla-anatomy המוח המוארך, באתר אנציקלופדיה בריטניקה (באנגלית) גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה. Mark R. Rosenzweig, Arnold L. Leiman, S. Marc Breedlove (1999). Biological psychology: an introduction to behavioral, cognitive, and clinical neuroscience. 2nd ed. Sunderland, Massachusetts: Sinauer Associates. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
זבזדה 2005 פרם (כדורגל נשים)

מועדון כדורגל הנשים זבזדה-2005 פרם (ברוסית: Женский Футбольный клуб «Звезда-2005» Пермь) הוא מועדון כדורגל נשים רוסי, הנחשב למועדון כדורגל הנשים המוצלח ביותר במדינה, לאחר שהעפיל לגמר ליגת האלופות לנשים בעונת 2008/09 וזכה במירב תוארי האליפות (שישה במספר). הקבוצה הוקמה ב-2005 ומאז היא משתתפת קבועה באליפות רוסיה בכדורגל נשים. הקבוצה הוקמה ב-2005 וב-2006 כבר השתתפה באליפות רוסיה בכדורגל נשים, גביע רוסיה בכדורגל נשים ובאליפות מחוז פרם. בעונת הבכורה שלה הקבוצה זכתה באליפות מחוז פרם לאחר שלא ספגה אף שער והבקיעה 54 שערים לאורך טורניר אליפות המחוז כולו. בגביע המדינה, העפילה הקבוצה לשמינית הגמר ובליגה הקבוצה סיימה כסגנית אלופת ליגת המשנה וכבר בעונת 2007 השתתפה בליגה הבכירה. בעונת הבכורה שלה בליגה הצטרפו לקבוצה כדורגלניות מנבחרת רוסיה בכדורגל נשים ונבחרת אוקראינה, כמו כן הוזמן אלכסנדר גריגוריאן לאמן את הקבוצה. גריגוריאן הוביל את הקבוצה לזכייה באליפות ובגביע ולדאבל היסטורי כבר בעונת הבכורה שלה, כאשר היא גוברת על מובילת הליגה רוסיאנקה ממחוז מוסקבה. הקבוצה שיחקה את כל העונה, ללא הפסד כלל. עם זכייתה באליפות, הפכה הקבוצה מפרם לקבוצה הראשונה מהעיר פרם שזכתה להשתתף בטורנירים האירופאיים, ובגביע אופ"א לנשים - טורניר כדורגל הנשים החשוב ביותר באירופה, ששינה את שמו בעונת 2009 לליגת האלופות. בעונת 2008, הקבוצה חזרה על הישגה מהעונה הקודמת וזכתה באליפות ללא כל הפסד, והעפילה עד לגמר ליגת האלופות בעונת 2008/09. הקבוצה הייתה לאחת מארבע קבוצות כדורגל הנשים הטובות ביבשת, לאחר שגברה על מחזיקת הגביע הקודמת, פרנקפורט הגרמנית וגברה גם על ברונדבי הדנית. בעונתה המוצלחת בליגת האלופות, הקבוצה ניצחה 9 משחקים ברציפות, שהיה לשיא בטורניר הזה. אולם, במשחק הגמר הראשון הקבוצה הפסידה 6-0 לדיסבורג 2001 הגרמנית והמאמן אלכסנדר גריגוריאן לקח על עצמו את האשמה והתפטר. במשחק השני הקבוצה סיימה בשוויון 1:1 והודחה. בשנים 2014-2015 זכתה באליפות הליגה הרוסית. בעונת 2016 סיימה כסגנית האלופה אך זכתה בגביע הרוסי. עונה לאחר שוב זכתה באליפות הלאומית ובשנים 2018-2019 העפילה פעמיים רצופות לגמר הגביע הרוסי. אליפות רוסיה בכדורגל נשים (6): 2007, 2008, 2009, 2014, 2015, 2017 גביע רוסיה בכדורגל נשים (7): 2007, 2011/2012, 2012/2013, 2015, 2016, 2018, 2019 אליפות מחוז פרם (1): 2006 ליגת האלופות לנשים: גמר 2009 מדיה וקבצים בנושא זבזדה 2005 פרם בוויקישיתוף אתר האינטרנט הרשמי של זבזדה 2005 פרם פרופיל הקבוצה באתר התאחדות כדורגל הנשים הרוסית פרופיל, באתר אופ"א פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
דניאל מאסי

דניאל ריימונד מאסי (באנגלית: Daniel Raymond Massey; ‏10 באוקטובר 1933 - 25 במרץ 1998) היה שחקן קולנוע אנגלי. הוא נודע בתפקידו כדניאל בדרמה הבריטית The Roads to Freedom. הוא גם נודע עבור תפקידו כנואל קאוורד בסרט "כוכבת!" (!Star) מ-1968, תפקיד שזיכה אותו בפרס גלובוס הזהב ובמועמדות לפרס האוסקר. מאסי נולד בלונדון ב-1933 לזוג השחקנים אדריאן אלן ומועמד פרס האוסקר ריימונד מאסי, אחותו הייתה השחקנית אנה מאסי ודודו היה המושל הכללי של קנדה וינסנט מאסי. מאסי גדל עם אמו לאחר שהוריו התגרשו, וכמעט ולא ראה את אביו במהלך מרבית שנות חייו, אם כי השניים לוהקו כאב ובן בסרט "שומרי המלכה" ב-1961. הוא למד ב"איטון קולג'" וב"מכללת המלך" שבקיימברידג'. מאסי נישא שלוש פעמים במהלך חייו: לשחקנית הסקוטית אדריאן קורי, לשחקנית פנלופי וילטון במשך תשע שנים (איתה הביא לעולם את בתו היחידה) ולאחותה של וילטון, לינדי לה היה נשוי עד למותו. מאסי, אשר נעדר מהבמה עקב מחלת לימפומת הודג'קין בה חלה, חזר להופיע ב-1995. הוא נפטר בלונדון בשנת 1998 מהמחלה כשהוא בן 64, מאסי התפרסם לראשונה בשנת 1960 בדרמה "הבדרן" בתור גרהאם, ארוסה של ג'ין רייס (ג'ואן פלורייט ) שרוצה להצליח מחוץ לגבולות בריטניה ומנסה לפתח עסקים באפריקה. בשנת 1961 שיחק לצד אביו בדרמה הצבאית "שומרי המלכה" בשנת 1968 רשם מאסי את רגע השיא שלו בקריירה כשזכה בפרס גלובוס הזהב לשחקן המשנה הטוב ביותר על הופעתו בדרמה המוזיקלית של רוברט וייז "כוכבת!", בסרט גילם מאסי את השחקן והמחזאי האנגלי נואל קאוורד. מאסי היה פייבוריט לזכות בפרס האוסקר לשחקן המשנה הטוב ביותר על התפקיד, אך לבסוף הוא הפסיד לג'ק אלברטסון. בשנת 1971 השתתף בדרמה הביוגרפית המבוססת על מלכת סקוטלנד מרי, מלכת הסקוטים, בתפקיד סר רוברט דאדלי, מאהבה של המלכה מרי (ונסה רדגרייב). הוא שיחק בתפקיד קטן בדרמת הכדורגל של ג'ון יוסטון "הבריחה לניצחון" ובסרטו של ניקולס רוג "שאלה של זמן". מאסי זכה לשבחים רבים על תפקידים כבדים ותובעניים בתיאטרון, ביניהם התפקיד של המנצל הגרמני וילהלם פורטוונגלר ב-1995 במחזה של רונלד הארווד - "Taking Sides". הוא גילם תפקיד זה שוב כעבור שנה על בימות ברודוויי. מבצע בולשיין (1959) למעלה ולמעטה (1959) הבדרן (1960) כוכבת! (1968) מרי, מלכת הסקוטים (1971) שאלה של זמן (1980) הבריחה לניצחון (1981) בשם האב (1993) עושה הניסים (2000) דניאל מאסי, במסד הנתונים הקולנועיים IMDb (באנגלית) דניאל מאסי, באתר AllMovie (באנגלית) דניאל מאסי, במסד הנתונים הקולנועיים KinoPoisk (ברוסית) דניאל מאסי, באתר MusicBrainz (באנגלית) דניאל מאסי, באתר Discogs (באנגלית) דניאל מאסי, באתר "Find a Grave" (באנגלית) Actor Daniel Massey Dies, AP NEWS
נייר אפייה

נייר אפייה הוא נייר המבוסס על תאית, לרוב נייר פרגמנט, המשמש באפייה כמשטח מונע הידבקות לשימוש חד פעמי אשר אינו נשרף גם בטמפרטורות גבוהות יחסית בתוך תנורים ביתיים. המקור לשם הנייר הוא סוג הנייר שהיה עשוי מעורות של חיות שהיה בייצור נרחב מאוד בעיר פרגמון שביוון, אם כי לא שם הומצא על פי ממצאים ארכאולוגיים. שם סוג זה התגלגל דרך הלטינית (pergamenum) למילה האנגלית Parchment. נייר הפרגמנט המודרני מיוצר על ידי הזרמת גיליונות העשויים מעיסת נייר דרך אמבט של חומצה גופרתית (בשיטה הדומה להכנת נייר העתקה), ולעיתים משתמשים באבץ כלורי. תהליך זה ממוסס באופן חלקי או הופך את הנייר לעיסה ג'לטינית, תהליך שניתן לבטלו על ידי שטיפתם של הכימיקלים החוצה וייבוש הנייר. תהליך זה מייצר נייר המאופיין בצפיפות ויציבות גבוהים עם עמידות גבוהה בחום, ואנרגיה נמוכה על פני המשטח שהופכת אותו לבלתי דביק וקל לשחרר ממנו מאפים. נייר אפייה מזכיר במראהו קלף. המאפיינים, המעניקים לנייר את היכולת להיות בלתי דביק, יכולים להיעשות על ידי נייר המצופה בחומרים משמרי לחות היכולים לעמוד בטמפרטורות הגבוהות בהן משתמשים בתהליך האפייה או הצלייה. לעיתים משתמשים בנייר העשוי משכבת סיליקון דקה. ניתן להניח את הנייר על גבי תבנית אפייה, אך נהוג להצמידו בעזרת מעט מאוד מים המונחים על גבי התבנית ומשמשים כחומר "מדביק" בין הנייר לתחתית ודפנות תבנית האפייה, מה שמונע מהנייר מלהתרומם ומקל על העבודה איתו. הנייר משמש גם כמעטפת לאידוי מוצרי מזון בעזרת סגירתו לצורת שקית, ובישול המזון בתוך סביבה אטומה, המונעת את התייבשותו ונחשבת לבריאה בשל העדר הצורך בשמן. נייר האפייה יכול להוות תחליף בכל מקום בו נדרש נייר שעווה כבסיס שאינו נדבק, אולם נייר השעווה אינו יכול להוות תחליף לנייר האפייה בתנור, היות שמרכיביו יגרמו ליצירת עשן במהלך האפייה. מדיה וקבצים בנושא נייר אפייה בוויקישיתוף תמיר מואב, כרוניקה של נייר, באתר הספרייה הווירטואלית של מטח, נובמבר - דצמבר 2005 סמדר ולטר‏, איך מצמידים נייר אפייה לתבנית?, באתר וואלה, 9 במאי 2006 Parchment Mayer, Ferdinand F (במאי 1860). "Technical Intelligence–Vegetable Parchment–Papyrene". The American Journal of Science and Arts. XXIX (LXXXVI): 278. {{cite journal}}: (עזרה)
סבונית

סבונית (שם מדעי: vaccaria) הוא סוג צמח עשבוני ממשפחת הציפורניים שמיניו קיבלו את שמם, בגלל החומר סאפונין שהם עשירים בו. הסאפונין הוא חומר בעל תכונות הקצפה, ומשמש כחומר עזר בתעשיית חומרי הניקוי. בעבר היו משתמשים בשורשים, בענפים הרכים, בזרעים ובפרחים של מיני הסבונית, לכביסת בדים עדינים כאריגי משי ותחרה. מספר מיני הסבונית הוא כ-40, והם נפוצים ביבשת אירופה ובארצות הים התיכון. הם נפוצים כצמחי בר וגם כצמחי תרבות. גובה הגבעול הוא בין 50–70 ס"מ. העלים נגדיים, ומסודרים על הגבעול בזוגות. הפרחים הם תפרחת דו-בדית כך שמהציר הראשי מסתעפים שני ענפים נושאי פרחים, וכל אחד מהם בעצמו הוא גם ציר להסתעפות של שני ענפים נושאי פרחים. הפרח הוא גביע בעל 5 שיניים, וחמש צלעות בולטות ההופכות לאחר הפריחה למעין כנפיים. לפרח 5 עלי כותרת ו- 10 אבקנים. הפרי הוא הלקט מארך בעל 4 קשוות. בסוג זה 4 מינים: Vaccaria grandiflora סבונית השדה (Vaccaria hispanica) - נפוץ בארץ ישראל Vaccaria liniflora Vaccaria oxyodonta מדיה וקבצים בנושא סבונית בוויקישיתוף סבונית, באתר ITIS (באנגלית) סבונית, באתר NCBI (באנגלית) סבונית, באתר האנציקלופדיה של החיים (באנגלית) סבונית, באתר Tropicos (באנגלית) סבונית, באתר GBIF (באנגלית) סבונית, באתר IPNI (באנגלית) מידע מאתר zipcode zoo
ריאד מנסור

ריאד' מנצור (בערבית: رياض منصور, נולד ב-21 במאי 1947) הוא הנציג של הרשות הפלסטינית באומות המאוחדות. מעמדו, הנגזר ממעמד המשלחת הפלסטינית, הוא כשל משקיף קבוע. מנסור הוא בוגר של אוניברסיטת יאנגסטון שבאוהיו לתואר ראשון בפילוסופיה ותואר שני בייעוץ חינוכי ובעל תואר דוקטורט מאוניברסיטת אקרון שבאוהיו. משנת 2002 משמש כפרופסור נלווה למדעי המדינה באוניברסיטת מרכז פלורידה. הוא שימש כסגן הנציג הפלסטיני לאו"ם בין השנים 1983 ל-2004. במהלך אותה תקופה שימש במספר תפקידים בעולם העסקים. בשנת 2005 מינה אותו נשיא הרשות מחמוד עבאס לתפקיד במקום נאסר אל-קודווה. מנסור היה אחד מהגורמים הפעילים במאמצים של הרשות הפלסטינית לקבל הכרה כמדינה בעצרת הכללית של האו"ם לקראת ספטמבר 2011. נשוי ואב לשניים. מדיה וקבצים בנושא ריאד מנסור בוויקישיתוף הודעה על מינויו Riyad H. Mansour (Palestine) - Security Council Media Stakeout עמית כהן, השגריר הפלסטיני: לא זקוקים לרשות כדי להקים מדינה, nrg‏, 16 באוגוסט 2011
סיפורי איש היער

סיפורי איש היער הוא אסופה של מעשיות צמחים ארצישראליים מאת הסופר והתסריטאי ינץ לוי ובאיורה של ליאורה גרוסמן. באסופה, שהתפרסמה בשנת 2010, תשעה סיפורים שסופרו מחדש בידי לוי. כל אחד מהסיפורים עוסק בצמח אחד או שניים הנפוצים בישראל כמו כלנית הדס ועוד כמה. באסופה סיפורים שמקורם במיתולוגיה היוונית, במקרא, בסיפורי מדריכים ואף סיפור בהשראת סב סביון מאת לוין קיפניס. בכתיבת האסופה לקח לעצמו לוי יד חופשית בעיבודם של הסיפורים תוך נאמנות לערכים הסיפוריים היסודיים המצויים בגרסאות הקודמות. בסוף כל סיפור מופיע דף מידע בוטאני על הצמח שבו עסק הסיפור. בספר מעשיות על הצמחים הבאים: רקפת וכלנית, הדס, זית, אלון, סרפד, קנה, חיטה, נרקיס וסביון. הספר מלווה באתר אינטרנט שכולל מערך שיעור המציע פעילות יצירתית לתלמידי בתי הספר היסודיים. הספר הוא רב מכר. בשנת 2013 התפרסמה מהדורת טיולים של הספר "סיפורי איש היער" בשם "סיפורי איש היער - אגדות לטיולים". בשונה מהספר בצורתו המקורית, מהודרת הטיולים קטנה יותר ובכריכה רכה והיא נועדה למטיילים בישראל. האתר הרשמי של "סיפורי איש היער". מאמר מאת ינץ לוי על תהליך יצירת סיפורי איש היער, הפנקס. מעשיה מתוך סיפורי איש היער. רותה קופפר, "סיפורי איש היער, מבחר אגדות מהטבע הישראלי" מאת ינץ לוי, אלוהים הוא אמא פולנייה, באתר הארץ, 19 בינואר 2011. מבחר ביקורות על סיפורי איש היער(הקישור אינו פעיל). סיפורי איש היער, באתר OCLC (באנגלית) ינץ לוי על תהליך כתיבת סיפורי איש היער, [1].
Faux pas

Faux pas (מילולית: 'צעד שגוי', מבוטא פֿוֹ פָּה) הוא ביטוי צרפתי המקובל בשפות אירופיות רבות, ומשמעותו היא מעשה אשר מפר את הנורמות המקובלות בחברה, גם אם הוא אינו פלילי או בלתי־חוקי. האדם העושה את המעשה עשוי להיחשב גס רוח, חריג ובלתי־מתחשב. המילה הראשונה בביטוי נהגית בפ"א רפה והמילה השנייה בפ"א דגושה, והביטוי כולו נהגה במלרע (כמו 'או אז'). בפילוסופיה, נעשה שימוש מושאל בביטוי החלה לא מתאימה של תיאוריה או מושג בהקשר שבו הם אינם שייכים או אינם רלוונטיים. הגדרת מעשה מסוים כ־faux pas היא פעמים רבות תלוית תרבות, כך שדבר אשר נחשב ל-faux pas במדינה או בתרבות אחת עשוי להיחשב מקובל או אף רצוי במקום אחר. דוגמאות ל־faux pas: בממלכה המאוחדת: פנייה למלכה בשמה הפרטי ולא בכינוי 'הוד מעלתה'. אדם הנכנס לכנסייה בלי להסיר את כובעו ולגלות את ראשו, גבר הנכנס לבית כנסת בראש מגולה. אדם הנכנס יחף לסניף בנק, אדם הנכנס למסגד בנעליו. דוגמה לשימוש בפילוסופיה: מתמטיקאי הנשען על תאוריית הטעות של Hartry Field לפיה מספרים אינם קיימים וממילא טיעונים מתמטיים בהכרח אינם נכונים, על-מנת לקבוע שאין מספר ראשון גדול ביותר. טאקט ראו למשל Enoch, David. "How objectivity matters." Oxford studies in metaethics 5 (2010): 111-152, בעמוד 141
משקיפים בעצרת הכללית של האומות המאוחדות

משקיפים באומות המאוחדות הן ישויות מדיניות, ארגונים בינלאומיים, ומדינות שאינן חברות באו"ם אשר הוענק להם מעמד מיוחד בארגון האומות המאוחדות, זאת בניגוד למעמד של חברות מלאה של 193 המדינות החברות. מעמד של משקיפה ניתן על ידי העצרת הכללית של האומות המאוחדות. למשקיפות זכות לנאום בעצרת הכללית של האומות המאוחדות, להשתתף בהצבעות פרוצדורליות, אולם הן אינן יכולות להצביע על הצעות. זכויות נוספות כמו הזכות להגיש הצעות או הזכות להגיש מסמכים ניתנות למשקיפים מסוימים בלבד. למשקיפים מוענקים מושבים בהיכל העצרת הכללית של האומות המאוחדות מאחורי המושבים של המדינות החברות. מדינות משקיפות שאינן חברות באו"ם מוכרות על ידי הארגון כישויות מדינותיות אשר יכולות להגיש בקשה להצטרפות לארגון לפי החלטתן. שווייץ הייתה במעמד זה משנת 1948 עד לקבלתה כחברה מלאה באו"ם בספטמבר 2002. שתי המדינות במעמד זה הן הכס הקדוש, אשר משמש כריבון על קריית הוותיקן, והרשות הפלסטינית, תחת השם "מדינת פלסטין". הרשות הפלסטינית זכתה למעמד זה בנובמבר 2012, כאשר עד אז (מ-1974) הוכר אש"ף כארגון משקיף וכנציג המאמץ הלאומי הפלסטיני. נציג הרשות הנוכחי הוא ריאד מנסור. גם למסדר הריבוני הצבאי של מלטה, אשר ריבונותו הוכרה על ידי יותר ממאה מדינות, מעמד של משקיף משנת 1993. המסדר הוא הישות העצמאית היחידה בעולם שאין לה טריטוריה כלשהי. לאיי קוק וניווה ממשלה אוטונומית המטפלת בעניינים פנימיים בטריטוריות, אך קשרי החוץ שלהן מנוהלים על ידי ניו זילנד, ולכן הן אינן חברות באומות המאוחדות, אלא מתייחסים אליהן כאל מדינות שאינן חברות. הוועד הבינלאומי של הצלב האדום (ICRC) (משנת 1990) הפדרציה הבינלאומית של אגודות הצלב האדום והסהר האדום (The International Federation of Red Cross and Red Crescent Societies) (משנת 1994) הארגון הבינפרלמנטרי הבינלאומי (IPU – Inter Parliamentary Union) משנת 2002 בית הדין הפלילי הבינלאומי, משנת 2004 הוועד האולימפי הבינלאומי, משנת 2009 בהם: האיחוד האפריקאי, הקרן העולמית למאבק באיידס, שחפת ומלריה, מועצת אירופה, הקהילייה המזרח-אפריקנית, הליגה הערבית, האינטרפול, איגוד המדינות הפרנקופוניות, חבר המדינות, האיחוד האירופי ועוד. מדיה וקבצים בנושא משקיפים בעצרת הכללית של האומות המאוחדות בוויקישיתוף
גביע המאה למהפכת מאי

גביע המאה למהפכת מאי (Copa Centenario Revolución de Mayo) הוא טורניר הקופה אמריקה הלא רשמי הראשון שהיה טורניר הגביע לקביעת אלופת אמריקה הדרומית בכדורגל והוא נערך בין מאי ליולי 1910. הטורניר נחשב ללא-רשמי, כיוון שקונפדרציית הכדורגל של אמריקה הדרומית, מסרבת להכיר בו כטורניר תקני. הטורניר נערך במלאת 100 שנה למהפכת מאי שפרצה בארגנטינה, ב-25 במאי 1810. הטורניר נערך בשיטת ליגה, בין ארגנטינה, אורוגוואי וצ'ילה והוא נערך ללא טורנירי מוקדמות קודם לכן. מדיה וקבצים בנושא גביע המאה למהפכת מאי בוויקישיתוף קופה אמריקה 1910 בארכיון RSSSF
סאפונין

סאפונין (Saponin) הוא גליקוזיד צמחי אמפיפילי פעיל שטח המקציף בבחישה במים. הוא משמש בתעשייה וכמו כן נחשב לתוסף מזון (999 E). טעמו מריר. במינון גבוה הוא רעיל. סאפונין נמצא בחלקים שונים של הצמח סבונית. כמו כן בזרעי קטניות ובקינואה. לשימוש תעשייתי הוא מופק בעיקר מהקליפה הפנימית של הצמח Quillaia. משתמשים בסאפונינים בחומרי ניקוי, כמעכבי בעירה במטפים, במוצרי מזון שונים, מוצרי קוסמטיקה ותרופות, וכמו כן כאדג'וונט. לסאפונינים יש שימוש ברפואה העממית והם גם נמכרים כתוספי תזונה. במינונים גבוהים הם עלולים להיות רעילים. קיימים דיווחים על פעילותם כנגד נגיפים, חיידקים, פטריות, תולעים וסרטן, אך גם על התנגשותם עם תרופות מסוימות. מדיה וקבצים בנושא סאפונין בוויקישיתוף סאפונין, באתר אנציקלופדיה בריטניקה (באנגלית) ספונין, דף שער בספרייה הלאומית במקרה של קינואה לפחות, מומלץ לשטוף את הסאפונין נהגו לשייך את הצמח למשפחת הוורדיים לפי נייר עמדה של הרשות האירופית לבטיחות מזון, Re-evaluation of Quillaia extract (E 999) as a food additive and safety of the proposed extension of use, ‏ 6 במרץ 2019 Juliane Deise Fleck et al., Saponins from Quillaja saponaria and Quillaja brasiliensis: Particular Chemical Characteristics and Biological Activities, המרכז הלאומי האמריקני למידע ביוטכנולוגי, 4 בינואר 2019 Quillaia, באתר רוקחות על תוספים, 11 ביוני 2021 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
המסדר הריבוני הצבאי של מלטה

מסדר ההוספיטלרים הריבוני הצבאי של יוחנן הקדוש של ירושלים, רודוס ומלטה (ידוע בקיצור גם בשם "המסדר הריבוני הצבאי של מלטה") הוא מסדר קתולי עמאי (לא מיועד לאנשי כמורה) אשר מפקדתו שוכנת ברומא. המסדר נחשב על ידי רבות ממדינות העולם כבעל מעמד ריבוני עצמאי והוא בעל מעמד של משקיף באומות המאוחדות. מקורו של המסדר של ימינו הוא במסדר ההוספיטלרים אשר הוקם בירושלים באמצע המאה ה-11 במטרה לספק עזרה לצליינים חולים ועניים. לאחר נפילת מדינת הצלבנים בירושלים בשנת 1187 הפך למסדר צבאי אשר היה מיועד לאבירים ולאצילים. לאחר הכיבוש הסופי של ארץ ישראל על ידי המוסלמים עברה פעילות המסדר לרודוס (1310–1523) ולאחר מכן למלטה (1530–1798), שם שימש המסדר כריבון של האי. לאחר כיבוש מלטה על ידי נפוליאון חדל המסדר מלשמש כריבון אולם המשיך לפעול, ומאז הוא ממשיך לטעון לריבונות עצמאית. כיום במסדר כ-13 אלף חברים, כ-80 אלף מתנדבים קבועים וכ-20 אלף רופאים, אחיות ואנשי סגל רפואי. מטרת המסדר היא לעזור לזקנים, נכים, פליטים, ילדים, חסרי דירה וחולים בכל רחבי העולם, ללא הבחנה של גזע או דת. בשנת 1993 קיבל המסדר מעמד של משקיף באומות המאוחדות. על אף שריבונות המסדר מוכרת על ידי יותר ממאה מדינות, המסדר הוא הישות העצמאית היחידה בעולם שאין לה טריטוריה כלשהי. בשנת 2019 התקיים שיתוף פעולה אקדמי ראשון בין גורם רשמי מטעם המסדר, ד"ר פבריציו בוצאטו (שגריר המסדר ברפובליקת נאורו), לבין איש אקדמיה ישראלי, פרופ' דב בער קוטלרמן (אוניברסיטת בר-אילן) - אשר שימשו יו"ר משותפים של כנס "דיפלומטיה הומניטרית ולימודי יהדות", שהתקיים על אדמת טאיוואן והוקדש לשני חסידי אומות העולם האסייתים - צ'יאונה סוגיהארה מיפן וחה פנגשאן מסין. מדיה וקבצים בנושא המסדר הריבוני הצבאי של מלטה בוויקישיתוף אתר האינטרנט הרשמי של המסדר הריבוני הצבאי של מלטה (באנגלית, באיטלקית, בצרפתית, בגרמנית ובספרדית) אבירי מלטה, דף שער בספרייה הלאומית המסדר הריבוני הצבאי של מלטה, ברשת החברתית פייסבוק המסדר הריבוני הצבאי של מלטה, ברשת החברתית אקס (טוויטר) המסדר הריבוני הצבאי של מלטה, ברשת החברתית אינסטגרם המסדר הריבוני הצבאי של מלטה, סרטונים בערוץ היוטיוב המסדר הריבוני הצבאי של מלטה, באתר אנציקלופדיה בריטניקה (באנגלית) מערכת מדור החופש, ‏הכי נדיר: רק 500 אנשים מחזיקים בדרכון הזה, באתר ‏מאקו‏, 6 בפברואר 2024 Simon Kotlerman, The Order of Malta: From the Caliphs to modern Israel, The Jerusalem Post, ‏24 בפברואר 2021